ประกาศกรมสรรพสามิตเรื่องหลักเกณฑ์ และวิธีการเกี่ยวกับการขออนุญาต การออกใบอนุญาตและเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้นหรือยาสูบเข้ามาในหรือส่งออกไปนอกราชอาณาจักร(ฉบับที่ ๔)[๑] อาศัยอำนาจตามความในมาตรา ๒๗ แห่งพระราชบัญญัติยาสูบ พ.ศ.๒๕๐๙ อธิบดีกรมสรรพสามิตกำหนดหลักเกณฑ์และวิธีการขออนุญาตการออกใบอนุญาตและเงื่อนไขว่าด้วยการนำเมล็ดพันธุ์ยาสูบ ต้นยาสูบ ใบยา ยาอัดยาเส้น หรือยาสูบเข้ามาในหรือส่งออกไปนอกราชอาณาจักรไว้ ดังต่อไปนี้ข้อ ๑ให้ยกเลิกความในวรรคหนึ่ง ของข้อ ๒ แห่งประกาศกรมสรรพสามิต เรื่อง หลักเกณฑ์และวิธีการเกี่ยวกับการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร ลงวันที่๑๗ มกราคม พ.ศ. ๒๕๓๙ ซึ่งแก้ไขเพิ่มเติมโดยประกาศกรมสรรพสามิต เรื่อง หลักเกณฑ์ และวิธีการเกี่ยวกับการขออนุญาตการออกใบอนุญาต และเงื่อนไขว่าด้วยนำเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบ เข้ามาในหรือส่งออกไปนอกราชอาณาจักร (ฉบับที่ ๓) ลงวันที่ ๒๒ เมษายนพ.ศ. ๒๕๔๕ และให้ใช้ความต่อไปนี้แทนผู้ที่ประสงค์จะนำเข้ามาในราชอาณาจักรซึ่งเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบหรือส่งออกไปนอกราชอาณาจักร ซึ่งเมล็ดพันธุ์ยาสูบ ต้นยาสูบ ใบยา ยาอัด ยาเส้นหรือยาสูบที่ผลิตในราชอาณาจักร ต้องยื่นคำขออนุญาตตามแบบที่อธิบดีกำหนดและต้องได้รับอนุญาตจากอธิบดีหรือเจ้าพนักงานผู้ซึ่งอธิบดีมอบหมายก่อนนำเข้ามาในราชอาณาจักรหรือก่อนส่งออกไปนอกราชอาณาจักรข้อ ๒ให้ยกเลิกความในวรรคสอง ของข้อ ๔ แห่งประกาศกรมสรรพสามิต เรื่อง หลักเกณฑ์และวิธีการเกี่ยวกับการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักรลงวันที่ ๑๗ มกราคม พ.ศ. ๒๕๓๙ ซึ่งแก้ไขเพิ่มเติมโดยประกาศกรมสรรพสามิต เรื่อง หลักเกณฑ์และวิธีการเกี่ยวกับการขออนุญาต การออกใบอนุญาต และเงื่อนไขว่าด้วยนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร (ฉบับที่๒) ลงวันที่ ๘ กุมภาพันธ์ พ.ศ. ๒๕๔๕ และให้ใช้ความต่อไปนี้แทนใบอนุญาตให้นำเข้ามาในหรือส่งออกไปนอกราชอาณาจักรซึ่งเมล็ดพันธุ์ยาสูบ ต้นยาสูบ ใบยา ยาอัด ยาเส้น หรือยาสูบหรือส่งออกไปนอกราชอาณาจักร ซึ่งยาเส้นหรือยาสูบที่ผลิตในราชอาณาจักรให้มีอายุ๖เดือน นับแต่วันที่ได้รับอนุญาตข้อ ๓ให้ยกเลิกความในข้อ ๕.๔ แห่งประกาศกรมสรรพสามิต เรื่อง หลักเกณฑ์และวิธีการเกี่ยวกับการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักรลงวันที่ ๑๗ มกราคม พ.ศ. ๒๕๓๙ และให้ใช้ความต่อไปนี้แทน๕.๔ ในกรณีที่ได้รับอนุญาตให้ส่งเมล็ดพันธุ์ยาสูบ ต้นยาสูบใบยา ยาอัด ยาเส้น หรือยาสูบ ออกไปนอกราชอาณาจักรผู้ได้รับอนุญาตจะต้องส่งออกไปภายในกำหนดเวลาที่ระบุไว้ในใบอนุญาตและเมื่อส่งออกไปนอกราชอาณาจักรแล้ว ให้ผู้ได้รับอนุญาตนำหนังสือรับรองของเจ้าพนักงานศุลกากรตามแบบที่กรมสรรพสามิตกำหนดส่งให้เจ้าพนักงานที่ได้รับมอบหมายจากอธิบดี ณ กรมสรรพสามิต ภายใน ๓๐ วันนับแต่วันที่ส่งออกไปนอกราชอาณาจักร เพื่อแสดงว่าเมล็ดพันธุ์ยาสูบ ต้นยาสูบ ใบยายาอัด ยาเส้น หรือยาสูบได้ถูกส่งออกไปนอกราชอาณาจักรแล้วถ้าผู้ได้รับอนุญาตมิได้ส่งออกไปภายในกำหนดเวลาที่ระบุไว้ในใบอนุญาต ให้ถือว่าใบอนุญาตได้ถูกยกเลิกไปโดยปริยายข้อ ๔ให้เพิ่มความต่อไปนี้เป็นข้อ ๕/๑ แห่งประกาศกรมสรรพสามิต เรื่อง หลักเกณฑ์และวิธีการเกี่ยวกับการขออนุญาต การออกใบอนุญาต และเงื่อนไขว่าด้วยการนำเมล็ดพันธุ์ยาสูบต้นยาสูบ ใบยา ยาอัด ยาเส้น หรือยาสูบ เข้ามาในหรือส่งออกไปนอกราชอาณาจักร ลงวันที่๑๗ มกราคม พ.ศ. ๒๕๓๙ข้อ ๕/๑ในกรณีมีเหตุจำเป็นที่ไม่สามารถดำเนินการภายในระยะเวลาที่กำหนดตามข้อ ๔หรือข้อ ๕.๔ เมื่อมีเหตุอันสมควร กรมสรรพสามิตจะขยายระยะเวลาออกไปให้ได้ตามเหตุผลและความจำเป็นประกาศ ณ วันที่ ๒๖ กรกฎาคม พ.ศ. ๒๕๔๕วีระชัยตันติกุลอธิบดีกรมสรรพสามิตพุทธชาด/แก้ไข๑๑ ธันวาคม ๒๕๔๕ศิรวัชร์/ปรับปรุง๒๓ มกราคม๒๕๖๒[๑] ราชกิจจานุเบกษาเล่ม ๑๑๙/ตอนที่ ๗๓ ง/หน้า ๓๐/๑๐ กันยายน ๒๕๔๕